open-index/open-wikipedia-markdown huggingface dataset:
Norden

**Norden** tai **Nordén** voi tarkoittaa seuraavia asioita:

* Pohjoismaat, ruotsiksi, norjaksi ja tanskaksi Norden, maantieteellinen ja kulttuurillinen alue Pohjois-Euroopassa
* Pohjola-Norden, pohjoismaista yhteistyötä tekevä kansalaisjärjestö
* *[[Norden (lehti)|Norden]]*, Yhdysvalloissa vuosina 1896–2014 ilmestynyt Pohjois-Amerikan suomenruotsalaisten sanomalehti
* S/S Norden, Porissa vuonna 1884 rakennettu höyrylaiva
* *[[The Norden]]*, Ylen tuottama ajankohtaisohjelma
* Norden, kaupunki Saksan Norderlandissa
* Nordén sukunimenä:
** Harry Nordén (1933–2011), suomalainen tekniikantutkija ja professori
** Lisa Nordén (s. 1984) ruotsalainen triathlonisti.
Lain ulkopuolella (vuoden 2010 elokuva)

**Lain ulkopuolella** (*Hors-la-loi*) on Rachib Boucharebin ohjaama ranskalais-algerialainen historiallinen toimintadraama vuodelta 2010.

Elokuvan aihe on Algerian vastarintaliikkeen toiminta 1950–1960-luvuilla. Kolme ranskalaisveljestä saapuu Algeriasta Ranskaan. Kaksi heistä on mukana Algerian itsenäisyystaistelussa, jotta maa vapautuisi Ranskan siirtomaavallasta. Elokuva herätti paljon keskustelua. Suomessa elokuvaa on esittänyt Yle Teema.

## Näyttelijät

## Lähteet
Kotkan siivet

__NOTOC__
**Kotkan siivet** on Tommi Soidinmäen studioalbumi, joka julkaistiin vuonna 2006.

Albumi nousi Suomen virallisen listan sijalle 12.

## Kappaleet
# Kotkan siivet
# Julien Cabaree
# Jos en sua huomenna nää
# Isänmaa
# Katse kutsuu mua
# Hafanana
# Mikä lähtee ei koskaan palaa
# Kesäyö
# Lemmenjuomaa 
# Paljon sanomatta jää
# Aikanaan
# En luovuta koskaan
# Taivaanrantaan

## Lähteet
Ota minut

**Ota minut** on Tommi Soidinmäen kolmas studioalbumi, joka julkaistiin 23. toukokuuta 2007.

## Kappaleet
# Naiset pakenee
# Ota minut, jätä minut
# Palava maa
# Kuvas seuraa maailman ääriin
# Notkealanteinen mies
# Takapenkin kuningatar
# Rakkautemme
# Tiet
# Iskelmä ja kesä
# Pelataan
# Jos
# Oi juhla juhlien

## Lähteet
Yhdysvaltain 2. jalkaväkidivisioona

**Yhdysvaltain 2. jalkaväkidivisioona** () on Yhdysvaltain armeijan sotatoimiyhtymä. Sen tehtävänä on Etelä-Korean puolustaminen ensivaiheessa mahdolliselta Pohjois-Korean hyökkäykseltä, kunnes lisäjoukot saapuisivat. Divisioonaan kuuluu noin 17&nbsp;000 sotilasta, joista 10&nbsp;000 on sijoitettu Etelä-Koreaan muodostaen noin 35 % Yhdysvaltain alueella olevista joukoista.

Muista Yhdysvaltain divisioonista poiketen osa divisioonan joukoista on muodostettu korealaisista, joita kutsutaan lyhenteellä KATUSAt (). Kyseinen ohjelma alkoi jo 1950-luvulla Etelä-Korean silloisen presidentin Syngman Rheen hyväksymänä. Noin 27&nbsp;000 KATUSAa palveli Yhdysvaltain joukoissa Korean sodan päättyessä. Toukokuussa 2006 noin 1&nbsp;100 KATUSAa palveli divisioonassa. Lisäksi divisioonaan liitettynä palveli yli 3&nbsp;000 alankomaalaista sotilasta 1950–1954.

## Historia
Divisioona määrättiin ensimmäisen kerran perustettavaksi ensimmäisessä maailmansodassa 21. syyskuuta 1917 osaksi vakinaista armeijaa. Se muodostettiin 26. lokakuuta Bourmontissa Haute Marnessa Ranskassa, jolloin divisioonaan kuuluivat 9. ja 23. jalkaväkirykmenttien muodostama 3. jalkaväkiprikaati, 5. ja 6. merijalkaväkirykmentin sekä 6. konekivääripataljoonan muodostama 4. merijalkaväkiprikaati, kenttätykistöpatteristo sekä huoltojoukkoja. Kahdesti ensimmäisen maailmansodan aikana divisioonankomentajana oli merijalkaväenkenraali ensin prikaatikenraali Charles A. Doyen ja myöhemmin kenraalimajuri John A. Lejeune, mitkä olivat samalla ainoat kerrat Yhdysvaltain historiassa, kun maavoimien divisioonaa johti merijalkaväenupseeri.

Skotlantilaiset ja ranskalaiset veteraanit kouluttivat divisioonaa talven 1917–1918. Vaikka amerikkalaiset eivät Ranskan sotilasjohdon mielestä vielä olleet valmiita rintamalle, Yhdysvaltain siirtoarmeija siirrettiin keväällä 1918 rintamalle pyrittäessä pysäyttämään saksalaisten eteneminen kohti Pariisia. Divisioona sai tulikasteensa Belleau Woodin taistelussa sekä sitä seuranneessa Chateau-Thierryn taisteluissa.

Kenraalimajuri Lejeune vastaanotti 28. heinäkuuta 1918 divisioonankomentajan tehtävät. Divisioona taisteli voittoisissa Soissonsin ja Blanc Montin taisteluissa sekä viimeisenä taistelunaan Meuse-Argonnen hyökkäyksessä, jonka seurauksena saksalaiset menettivät mahdollisuuden sodan voittoon. Aselevon alkaessa 11. marraskuuta 1918 ja divisioonan marssittua Saksaan, jossa se oli miehitystehtävissä aina huhtikuuhun 1919 saakka. Yhtymä palasi Yhdysvaltoihin heinäkuussa ja Lejeune luovutti divisioonankomentajan tehtävät seuraajalleen elokuussa. 

Sodan aikana divisioonan riveissä sai surmansa 4&nbsp;478 miestä, joista maavoimien miehiä 1&nbsp;964. Lisäksi haavoittui 17&nbsp;752 (9&nbsp;782) miestä eli yhteensä tappioina tuli 22&nbsp;230 (11&nbsp;746) miestä.

### Maailmansotien välillä
Palattuaan Yhdysvaltoihin divisioona sijoitettiin Fort Sam Houstoniin San Antonioon Texasiin yhtenä kolmesta rauhan ajan palveluksessa olevasta divisioonasta. Divisioona oli asemapaikassaan seuraavat 23 vuotta ollen koeyksikkönä testattaessa uusia taistelumenetelmiä ja kalustoa.
Kanauji

**Kanauji** on indoarjalainen kieli, jota puhuu äidinkielenään 9,5 miljoonaa ihmistä Uttar Pradeshin osavaltiossa Pohjois-Intiassa. Se on läheistä sukua hindille ja bradžille, ja sen puhujat pitävät sitä yleisesti hindin murteena. Kanaujilla itsellään on kolme toisistaan poikkeavaa murretta. ISO 639 -standardissa kanauji on laskettu omaksi kielekseen ja luokiteltu läntisen hindin kieliryhmään yhdessä muun muassa hindin, urdun, bradžin, bundelin ja haryanvin kanssa.

Kieli on nimetty Kannaujin kaupungin mukaan. Nimi saattaa olla kielentutkijoiden keksimä, eivätkä kanaujin puhujat itse tavallisesti kutsu kieltään tällä nimellä.

## Lähteet
Tommi Soidinmäki (albumi)

__NOTOC__
**Tommi Soidinmäki** on Tommi Soidinmäen esikoisalbumi, joka julkaistiin vuonna 2004.

Albumi ylsi Suomen virallisen listan sijalle 26.

## Kappaleet
# Laulu joutsenien 
# Kaikki tytöt
# Kuinka kaunista on
# Kaikki susta muistuttaa
# Rumba negro
# Häätango
# Oot iskelmää
# Jos
# Johnny Blue
# Soittakaa lujempaa
# Hei saanko luvan?
# Hernandon salaisuus 

## Lähteet
XCOR Lynx

**XCOR Lynx** oli suunniteltu alikiertoradan miehitetty avaruuslentokone. Sen oli tarkoitus nousta ja laskeutua tavallisten lentokoneiden tapaan vaakasuunnassa.

Lynxin oli tarkoitus nousta lennon aikana noin 100&nbsp;km:n korkeuteen mutta ei kiertoradalle. Aluksen rakettimoottorien ajoaineena oli suunnitelman mukaan LOX-kerosiini. Sen kapasiteetiksi suunniteltiin 1 lentäjä ja 1 matkustaja tai/ja jonkin verran muuta hyötykuormaa kuten pieniä satelliitteja. 

Lynxiä kehitti kalifornialainen XCOR Aerospace. Kehitystyö alkoi vuonna 2003 nimellä Xerus. Ensimmäinen alus ei koskaan valmistunut ja XCOR Aerospace meni konkurssiin vuonna 2017.

## Lähteet

## Aiheesta muualla
* http://xcor.com/lynx/
Vapaa elektronipari

**Vapaa elektronipari** eli **sitomaton elektronipari** on yhdisteissä yhdelle atomille valenssikuorelle lokalisoituneita kemiallisen sidoksen muodostumiseen osallistumattomia elektronipareja. Lewis-rakenteissa vapaat elektroniparit piirretään kahtena pisteenä sille atomille, jolle ne kuuluvat. Vaikka vapaat elektroniparit eivät osallistukaan kemiallisen sidoksen muodostamiseen yhdisteessä, on niillä vaikutusta yhdisteen rakenteeseen ja ominaisuuksiin.

## Happo- ja emäsominaisuudet
Nukleofiilisillä neutraaleilla ja negatiivisen varauksen omaavilla anioneilla on tyypillisesti ainakin yksi vapaa elektronipari. Tällaisia ovat esimerkiksi amiinit, vesi, alkoholit, alkoksidi- ja syanidi-ionit. Näissä yhdisteissä vapaa elektronipari on HOMO:lla (korkein miehitetty molekyyliorbitaali) ja yhdisteet reagoivat luovuttamalla elektroniparin elektrofiilin LUMO:lle (alin miehittämätön molekyyliorbitaali). Monet vapaan elektroniparin omaavat yhdisteet ovat siis Lewis-emäksiä.

## Vapaan elektroniparin vaikutus yhdisteen rakenteeseen
VSEPR-teorian mukaan yhdisteen sidoskulmiin vaikuttaa sekä sitovien että vapaiden elektroniparien aiheuttamat repulsiovoimat. Repulsiovoimat ovat suurimmillaan kahden vapaan elektroniparin välillä. VSEPR-teorian mukaan vapaat elektroniparit siis tarvitsevat enemmän tilaa ympärillään kuin sitovat elektroniparit, mikä johtaa siihen, että yhdisteessä sidoskulmat ovat pienempiä kuin ne olisivat ilman vapaita elektronipareja. Esimerkiksi VSEPR-teorian mukaan muodoltaan tetraedrisen vesimolekyylin sidoskulma ilman vapaita elektronipareja olisi tetraedrikulmaan perustuen ja 109 °, mutta kahden hapen vapaan elektroniparin vuoksi molekyyli on vääntynyt ja sidoskulma on 104,5 °.

Jos vapaa elektronipari vaikuttaa yhdisteen rakenteeseen kutsutaan sitä stereokemiallisesti aktiiviseksi. Eräillä raskaampien alkuaineiden yhdisteillä on vapaita elektronipareja, jotka eivät vaikuta rakenteeseen VSEPR-mallin ennustamilla tavoilla ja näitä kutsutaan stereokemiallisesti inaktiivisiksi vapaiksi elektronipareiksi.

## Vapaan elektroniparin vaikutus dipolimomenttiin
Vapaa elektronipari voi joko vahvistaa tai heikentää molekyylin dipolimomenttia. Ammoniakissa vety on elektropositiivisempi kuin typpi, jolloin typellä on negatiivinen osittaisvaraus ja vedyllä positiivinen. Tästä aiheutuva dipolimomenttivektori on samansuuntainen kuin typen vapaan elektroniparin aiheuttama ja ne vahvistavat toisiaan ja ammoniakin dipolimomentti on 1,47 D. Typpitrifluoridissa typpi on fluoria elektropositiivisempi ja saa positiivisen osittaisvarauksen. Nyt typen ja fluorin välisen sidoksen aiheuttava momenttivektori on vastakkaissuuntainen typen vapaan elektroniparin aiheuttamaan vektoriin nähden ja dipolimomentti on vain 0,24 D.

## Lähteet
Petruška (nukke)

**Petruška** on tärkeä nukkehahmo perinteisessä venäläisessä nukketeatterissa. Se on usein kuvattu hymyilevänä poikana, jolla on suuri koukkunenä ja joka usein on kyttyräselkäinen. Varhaisimmat maininnat hahmosta ovat 1600-luvulta ja se säilyi hyvin suosittuna 1900-luvulle saakka. Vastaavantyyppinen hahmo esiintyy monien maiden nukketeatterissa eri nimellä. Italiassa ja Ranskassa se on Pulcinella, Englannissa Punch ja Saksassa Kasper.

Petruškan hahmo tuli tunnetuksi myös Venäjän ulkopuolella Igor Stravinskyn vuonna 1911 säveltämästä baletista *[[Petruška]]*, jossa se on pääosassa.

## Lähteet
Haryanvin kieli

**Haryanvi** on indoarjalainen kieli, jota puhuu äidinkielenään 8&nbsp;000&nbsp;000 ihmistä Intiassa. Kieli luetaan indoarjalaisten kielten länsi-hindin haaraan, mutta haryanvin ja hindin puhujat eivät ymmärrä toisiaan. Haryanvin läheisin sukukieli on bradž.

Haryanvin puhujia on Intiassa Haryanan, Rajasthanin, Punjabin, Karnatakan, Himachal Pradeshin ja Uttar Pradeshin osavaltioissa sekä Delhissä. Kielellä ei ole kansallisen kielen asemaa Intiassa, ja väestönlaskennassa haryanvia äidinkielenään puhuvat lasketaan hindin puhujiksi.

## Lähteet
Ronald Maul

**Ronald Maul** (s. 13. helmikuuta 1973 Jena, Saksan demokraattinen tasavalta) on saksalainen uransa lopettanut jalkapalloilija. Pelipaikaltaan hän oli keskikenttäpelaaja.

Maul pelasi Saksan pääsarjaa Bundesliigaa Arminia Bielefeldissä, Hamburger SV:ssa ja Hansa Rostockissa yhteensä 178 ottelun verran. 2. Bundesliigassa hän pelasi yhteensä 148 ottelua.

Saksan maajoukkueessa Maul pelasi kaksi A-maaottelua vuonna 1999. Hän nousi maajoukkueen mukaan edustamansa Arminia Bielefeldin Bundesliiga-nousuun päättyneen kauden 1998–1999 jälkeen ja pelasi molemmat maaottelunsa Maanosaliittojen cupissa 1999.

Peliuransa jälkeen Maul on toiminut Rot Weiss Ahlenin (2010–2011) ja Güterslohin (2011–) joukkueenjohtajana.

## Lähteet
Antti Gunnar Salonen

**Antti Gunnar Salonen** (9. toukokuuta 1904 Nastola – 6. helmikuuta 1960 Kotka) oli kotkalainen valokuvaaja, joka harjoitti jatkosodassa liiketoimintaa kauppaamalla Petroskoin suunnalla otettuja valokuvia. Kaikkiaan kuvia myytiin tuhansia, ja eri kuvia oli noin 200. Hänen sodanaikaiset kuvansa on signeerattu nimellä *Guni*.

Salonen perusti Kotkaan valokuvaamon vuonna 1927. Liike toimi osoitteessa Kirkkokatu 11, ja se oli samalla Salosten asunto. Salonen kokeili tällöin myös kiertävän valokuvaajan ammattia ja postikorttibisnestä. Tätä varten hänellä oli moottoripyörä.

Jatkosotaan lähtiessään Salonen sopi vaimonsa Impin kanssa, että komennukseen liitetään valokuvien myynti. Mies kuvasi kohteita ja vaimo vedosti kuvat Kotkassa. Joukko-osastona oli Pioneeripataljoona 2, joka taisteli aluksi Petroskoin suunnalla ja kesällä 1944 Karjalankannaksella. Salonen myi kuvia kahden myyntialbumin avulla. Mahdollisesti hänellä oli myyntikoju Äänislinnan asemalla. Hänellä oli Päämajan kuvaosaston lupa toimintaansa. Todennäköisesti kuvien kappalehinta oli 1–2 markkaa. Kuvat esittivät Petroskoin tunnetuimpia nähtävyyksiä tai ne olivat sotilaiden ryhmäkuvia. Rajoituksena oli pula filmistä ja valokuvapaperista.

Sotien jälkeen Salonen jatkoi liikkeen pitämistä Kotkassa. Liike siirtyi Salosen kuoltua 1960 hänen poikansa Matin omistukseen, ja nykyisin se toimii nimellä *Kuva KM Salonen*.

## Lähteet
Kajaanin Lehti

**Kajaanin Lehti** oli Kajaanissa vuosina 1899–1920 ilmestynyt kaupungin ensimmäinen sanomalehti.

Kajaanin vanha- ja nuorsuomalaisten yhdessä perustama lehti pyrki sortovuosina tasapainoilemaan perustuslaillisten ja myöntyvyysmielisten välillä, mutta sai silti vuonna 1902 kahden kuukauden lakkautustuomion. Vuonna 1905 nuorsuomalaiset ottivat lehden haltuunsa, minkä jälkeen vanhasuomalaiset perustivat sen kilpailijaksi *[[Kaikuja Kajaanista]]*. Vuonna 1917 suunniteltiin lehtien yhdistämistä, mutta kesän 1918 hallitusmuototaistelussa tasavaltalainen *Kajaanin Lehti* päätyi lopulta edistyspuolueen äänenkannattajaksi. Vuosina 1918–1920 sen toimittajana oli useaan otteeseen Urho Kekkonen. Vuoden 1921 alusta lähtien *Kajaanin Lehti* ja kokoomuksen ''Ylimaa'' yhdistettiin porvarillisiksi ''Kajaanin Uutisiksi''.

Lehti ilmestyi aluksi kahdesti ja vuodesta 1905 lähtien kolmesti viikossa. Sen päätoimittajina työskentelivät Kaarlo Kokkonen (1899–1908), J. Hyvärinen (1901), Eemili Nordlund (1908–1909 ja 1911–1920) ja V. A. Koivunen (1910).

## Lähteet

## Aiheesta muualla
* ''Kajaanin Lehti'' digitoituna kansalliskirjastossa
Kaikuja Kajaanista

**Kaikuja Kajaanista** (vuosina 1916–1919 **Kajaanin Kaiku** ja vuosina 1919–1920 **Ylimaa**) oli Kajaanissa vuosina 1905–1920 ilmestynyt sanomalehti.

Kaupungin vanhasuomalaiset perustivat *Kaikuja Kajaanista* nuorsuomalaisen ''Kajaanin Lehden'' vastapainoksi. Vuonna 1916 sen taustalle muodostettiin uusi kirjapainoyhtiö ja lehti sai nimen *Kajaanin Kaiku*. Suomen itsenäistymisen jälkeen lehti oli kokoomuslainen ja uuden lehtiyhtiön myötä sen nimeksi tuli *Ylimaa*. ''Kainuun Sanomien'' varjoon jääneet *Ylimaa* ja edistyspuolueen *Kajaanin Lehti* yhdistettiin vuonna 1920 porvarillisiksi ''Kajaanin Uutisiksi''.

Kolmesti viikossa ilmestyneen lehden levikki oli 1800 kappaletta vuonna 1914. Sen päätoimittajina työskentelivät Juuso Hyvärinen (1906–1918), Väinö S. J. Laamanen (1918–1919) ja Matti Klemola (1919–1920).

## Lähteet

## Aiheesta muualla
* ''Kaikuja Kajaanista'' (1905–1916) digitoituna kansalliskirjastossa
* ''Kajaanin Kaiku'' (1916–1919) digitoituna kansalliskirjastossa
* ''Ylimaa'' (1919–1920) digitoituna kansalliskirjastossa
Ensio Pihkala

**Ensio Samuli Pihkala**, sukunimi aik. *Gummerus* (26. toukokuuta 1915 Iisalmi – 6. elokuuta 1941 Smila, Ukraina) oli suomalainen pastori, filosofian kandidaatti ja SS-vapaaehtoinen. Hän toimi SS-divisioona Wikingin suomalaisvapaaehtoisten kenttäpappina.
 
Pihkalan vanhemmat olivat rovasti, kansanedustaja Leo Benedikt Gummerus (1885–1956) ja Karin Lydia Noponen (k. 1925). Hän pääsi ylioppilaaksi Viipurin klassillisesta lyseosta 1933. Pihkala suoritti Helsingin yliopistossa teologian erotutkinnon ja hänet vihittiin papiksi 1937. Hän suoritti vielä kasvatusopin tutkinnon 1937 ja valmistui filosofian kandidaatiksi 1939. Pihkala toimi Lappeen kirkkoherran apulaisena ja hän oli myös kirkon stipendiaattina Berliinissä.

Pihkala oli talvisodan aikana joukkueenjohtajana ja sotilaspappina Jääkäripataljoona 1:ssa. Hänestä tuli vänrikki 1940. Vuonna 1941 Pihkala lähti SS-vapaaehtoiseksi Saksaan. Hän oli SS-joukoissa sotilasarvoltaan Untersturmführer ja toimi suomalaisten kenttäpappina. Pihkala kaatui elokuun alussa 1941 Ukrainassa ja hänen jälkeensä kenttäpapin tehtäviä hoiti Kalervo Kurkiala. Pihkala haudattiin kentälle kaatumispaikassaan Smilassa. 

Pihkalan päiväkirja sisältää suorasukaisia arvioita SS-joukkojen toiminnasta. Hän totesi suomalaisten ihailevan näitä nykypäivän germaaniritareita, SS joukkoja. Lvivissä Pihkala joutui todistamaan Neuvostoliiton salaisen poliisin GPU:n vankilan puhdistusta tuhansista ruumiista, jotka NKVD:n joukot olivat surmanneet ja sitten paenneet saksalaisia.

## Lähteet
* Helsingin yliopiston kaatuneet-matrikkeli, osa P-Ö. PDF.

### Viitteet
Isänmaan Ystävä

**Isänmaan Ystävä** oli Helsingissä vuosina 1897–1900 ilmestynyt sanomalehti.

Pastori Emil Ferdinand Murénin perustama *Isänmaan Ystävä* oli vaatimaton kristillinen viikkolehti, joka levisi vain Helsinkiin ja lähiympäristöön. Sortovuosina *[[Päivälehti]]* hankki sen ”hätävaraksi”, jota voitiin jakaa *Päivälehden* tilaajille tämän ollessa lakkautettuna. Kenraalikuvernööri Bobrikov pääsi juonesta nopeasti perille ja lakkautti *Isänmaan Ystävän* ainiaaksi. Loppuvaiheessa vuonna 1900 sen päätoimittajana työskenteli Tekla Hultin.

## Lähteet

## Aiheesta muualla
* ''Isänmaan Ystävä'' digitoituna kansalliskirjastossa
Ilmoitus-Lehti

**Ilmoitus-Lehti** (vuoteen 1859 saakka **Annons-Blad**) oli Kuopiossa vuosina 1858–1860 ilmestynyt sanomalehti.

Kirjanpainaja Fredrik Ahlqvistin julkaisema ruotsinkielinen *Annons-Blad* perustettiin edellisenä vuonna lakanneiden ''Kuopion Sanomien'' korvaajaksi. Se sisälsi etupäässä ilmoituksia ja kuulutuksia, eikä suomenkieliseksi muututtuaankaan herättänyt suurempaa kiinnostusta. Kerran viikossa ilmestyneen lehden toimittajina työskentelivät Alhqvist (1858–1860) ja Tobias Serenius (1859–1860).

## Lähteet

## Aiheesta muualla
* ''Annons-Blad'' digitoituna kansalliskirjastossa
* ''Ilmoitus-Lehti'' digitoituna kansalliskirjastossa
Ilmarinen (1874–1888)

**Ilmarinen** oli Viipurissa vuosina 1874–1888 ilmestynyt sanomalehti.

Viipurin nuorfennomaanien perustama *Ilmarinen* oli aluksi paikallisiin asioihin keskittynyt uutis- ja ilmoituslehti. Samannimisen edeltäjänsä tavoin se painettiin N. A. Zilliacuksen kirjapainossa. Tyko Hagmanin päätoimittajakaudella lehdestä tuli voimakkaammin suomenmielinen. Kustantaja Zilliacuksen ja Hagmanin riitannuttua jälkimmäinen perusti vuonna 1884 sen kilpailijaksi *[[Viipurin Sanomat]]*. Taloudellisesti kannattamaton *Ilmarinen* yhdistettiin vuonna 1888 ''Viipurin Uutisiin'', joka sekin lakkasi saman vuoden lopussa.

Lehti ilmestyi vuonna 1875 kerran, vuodesta 1876 lähtien kahdesti ja vuodesta 1882 kolmesti viikossa. Sen levikki oli enimmillään 1100 kappaletta. Päätoimittajina työskentelivät J. H. Erkko (1875–1876), Reitto Aalto (1877), Anton Rikström (1877–1880), Kalle Viljakainen (1880–1883), Tyko Hagman (1883–1884), Anton Keldan (Keltanen, 1885), Mikko Salo (1885–1887) ja Alfred E. Wallen (1888).

## Lähteet

## Aiheesta muualla
* ''Ilmarinen'' digitoituna kansalliskirjastossa
Titanic – verta ja terästä

**Titanic – verta ja terästä** () on 12-osainen television pukudraama RMS ''Titanic''-laivan rakentamisesta. Se oli yksi kahdesta suuren budjetin televisiodraamasta, jotka esitettiin huhtikuussa 2012, osana *Titanicin* turman 100-vuotisjuhlallisuuksia; toinen oli *[[Titanic (vuoden 2012 minisarja)|Titanic-minisarja]]*.

Sarjan ensiesitys oli Saksassa ja Tanskassa 15. huhtikuuta 2012, Italiassa 22. huhtikuuta 2012 ja Ranskassa joulukuussa 2012. Osa sarjan kuvauksista järjestettiin Serbiassa, jossa sarjaa esitettiin alkaen 9. syyskuuta 2012. Kanadassa sarjaa esitettiin alkaen 19. syyskuuta 2012 CBC-kanavalla. Yhdysvalloissa sarjaa esitettiin kuusiosaisena niin, että kaksi jaksoa esitettiin peräkkäin välillä 8.-13. lokakuuta 2012 Encore-kanavalla. Suomessa sarjaa alettiin esittää Yle TV1:lla huhtikuusta 2015.

## Lähteet ja viitteet
Miehen tie

**Miehen tie – Ahrolan talon oloista Paavon isännyyden vakiintuessa** on F. E. Sillanpään romaani vuodelta 1932.

Teos kuuluu Sillanpään 1930-luvun suuriin talonpoikaisromaaneihin.

Teoksen pohjalta on vuonna 1940 valmistunut elokuva *[[Miehen tie (elokuva)|Miehen tie]]*, jonka ohjauksen aloitti Nyrki Tapiovaara ja työn saattoi päätökseen Hugo Hytönen Tapiovaaran kaaduttua talvisodassa.

## Lähteet
Poliisivankila

**Poliisivankila** eli **putka** on poliisin hallinnoima säilytystila, jota käytetään poliisin säilyttämien vapautensa menettäneiden säilytykseen. Sitä saa käyttää poliisin pidättämän henkilön kiinniottoon enintään 72 tunnin (kolmen vuorokauden) ajan. Tuomioistuimen päätöksellä tutkintavankien säilyttämiseen enimmäisaika on neljä viikkoa. Lain mukaan poliisivankilassa tulee olla kutsunappi, jolla saa välittömästi yhteyden vartijaan. Päihtyneen säilytystilassa tulee olla myös kameravalvonta. Poliisin tai vartijan tulee käydä poliisivankilassa henkilökohtaisesti tarkastamassa kiinniotetun terveydentila. Kiinniotetulla henkilöllä ei saa olla hallussa poliisivankilassa alkoholia tai esineitä, joilla hän voisi vahingoittaa itseään. Näihin kuuluvat myös erilaiset nauhat esimerkiksi huppareissa, vöissä ja kengissä.

Poliisivankilaan kuolee Suomessa vuosittain noin 20 henkilöä. Yleisin kuolinsyy on alkoholimyrkytys. Poliisin taakkaa väkivallattomien päihtyneiden henkilöiden talteenotossa on yritetty vähentää perustamalla selviämisasemia.

Arkikielessä sana *putka* voi tarkoittaa myös armeijan joukko-osaston tai muun sellaisen arestihuonetta, koppia tai kojua. Sana on lainaa venäjän samaa tarkoittavasta sanasta *budka* ().

## Lähteet

## Aiheesta muualla
* Putkat olivat pitkään tunkkaisia ja ahtaita, nyt ilmastointi viilentää mukavasti – tällainen on moderni putka Yle 12.8.2018.
Ihmiselon ihanuus ja kurjuus

**Ihmiselon ihanuus ja kurjuus** on F. E. Sillanpään romaani vuodelta 1945.

Teos  ilmestyi vailla tekijän viimeistelyä, ja sitä leimasivat pettymys, väsymys ja alkoholismi.

Teoksen pohjalta on vuonna 1988 valmistunut elokuva *[[Ihmiselon ihanuus ja kurjuus (elokuva)|Ihmiselon ihanuus ja kurjuus]]*, jonka on ohjannut Matti Kassila.

## Lähteet
Luettelo Luoteisterritorioiden kunnista

**Luettelo Luoteisterritorioiden kunnista** käsittää Kanadan territorion Luoteisterritorioiden kunnat, joita on 24. Kuntia on viittä eri tyyppiä: *city*, *town*, *village*, *hamlet* ja *community*. Kunnan tyyppi määrittelee sen lakisääteiset tehtävät.

## Lähteet
Ciaran Donnelly

**Ciaran Donnelly** on irlantilainen elokuva- ja televisio-ohjaaja. Hänen töihinsä kuuluu neljä jaksoa ITV-kanavan komediadraamasarjaa *[[Rimakauhua ja rakkautta]]*, rikosdraamasarja *Donovan* sekä BBC One -draama *[[Erikoisjoukkue]]*. Vuodesta 2006 hän on ollut pääohjaajana irlantilais-kanadalaisessa *[[Tudors]]*-sarjassa. Vuonna 2010 hän sai IFTA-ehdokkuuden työstään sarjan kolmannella kaudella.

## Lähteet
IAO

**Information Awareness Office** (**IAO**) oli Yhdysvaltain asevoimien tutkimusorganisaation (DARPA) tammikuussa 2002 perustama tiedustelupalvelu, jonka tarkoituksena oli tuoda yhteen useita DARPA:n projekteja. Kyseisten projektien tavoitteena oli soveltaa informaatioteknologiaa Yhdysvaltoja uhkaavien terroristien ja muiden epäsymmetristen uhkien valvontaan saavuttamalla **Total Information Awareness** (**TIA**) -tilan.

Tämä saavutettiin rakentamalla valtavia tietokantoja kaikkien Yhdysvalloissa olevien henkilöiden sähköpostien, sosiaalisten verkostojen, luottokorttitietojen, puheluiden, potilastietojen ja monien muiden tämänkaltaisten yksityisten tietojen keräämiseksi ilman tarvetta hankkia etsintälupaa. Tämä tieto oli sitten analysoitu etsien epäilyttävää toimintaa, ihmisten välisiä kytköksiä ja ”uhkia”. Tämän lisäksi, ohjelmaan sisältyi rahoitus biometriselle valvonnalle, joka kykeni tunnistamaan ja seuraamaan yksilöitä käyttäen valvontakameroita ja muita keinoja.

Yhdysvaltain kongressi peruutti IAO:n rahoituksen yleisen kritiikin seurauksena vuonna 2003. Arvostelun perustana oli huoli siitä, että järjestelmän kehittäminen ja käyttöönotto johtaisi joukkovalvontaan. Useiden IAO:n yksittäisten projektien rahoitusta kuitenkin jatkettiin eri nimien alla IAO:n rahoituksen peruuttamisesta huolimatta. Tämä selvisi Edward Snowdenin vuonna 2013 tekemää vuotoa seuranneissa paljastuksissa.

## Katso myös
* Echelon
* Intellipedia
* Joukkovalvonta
* Luettelo tiedustelupalveluista
* PRISM (ohjelma)
* XKeyscore

## Lähteet
Robert Lieberman

**Robert Lieberman** (16. heinäkuuta 1947 – 1. heinäkuuta 2023) oli kanadalainen elokuva- ja televisio-ohjaaja.

Lieberman oli mainoksia tuottavan Harmony Pictures -yrityksen perustaja ja ohjasi itsekin lähes 2&nbsp;000 mainosta. Hän sai monta Clio-palkintoehdokkuutta ja voitti 29. Vuonna 1980 hän oli ensimmäinen parhaan mainosohjaajan DGA-palkinnon saanut henkilö. Hän sai kolme muuta DGA-palkintoehdokkuutta ja vuonna 1996 hän voitti toisen palkintonsa.

## Lähteet

## Aiheesta muualla
*
Werner Klingler

**Werner Klingler** (23. lokakuuta 1903 – 23. kesäkuuta 1972) oli saksalainen elokuvaohjaaja ja näyttelijä. Hän ohjasi 29 elokuvaa vuosien 1936 ja 1968 välillä.

Klingler syntyi Stuttgartissa ja näytteli uransa alulla teatterissa. 1920-luvun lopulla hän esiintyi parissa Hollywood-elokuvassa nimellä **Warner Klinger**. Vuonna 1930 hän palasi Saksaan ja aloitti 1960-luvulle asti kestäneen uransa viihde-elokuvien ohjaajana. Klingler kuoli vuonna 1972 Länsi-Berliinissä.

## Lähteet

## Aiheesta muualla
* 
*
Jon Jones (ohjaaja)

**Jon Jones** on brittiläinen televisio-ohjaaja ja käsikirjoittaja, jonka töihin kuuluvat ITV:n draamasarja *[[Rimakauhua ja rakkautta]]*, Channel 4 -draama *A Very Social Secretary* ja ITV:n vuoden 2007 filmatisointi Jane Austenin *[[Northanger Abbey]]* -teoksesta. *Rimakauhua ja rakkautta* toi hänelle ehdokkuuden Parhaan uuden fiktio-ohjaajan Bafta-palkinnon saajaksi Television Craft Awards -palkintogaalassa 2000.

## Lähteet
Coucy-le-Château-Auffrique

**Coucy-le-Château-Auffrique** on kunta Pohjois-Ranskassa Aisnen departementissa. Se oli keskiajalla yksi Euroopan parhaiten linnoitetusta kaupungeista. Kaupungin suojana oleva linna Château de Coucy tuhoutui vuonna 1917, jolloin saksalaiset räjäyttivät sen. Château de Coucy on saanut kansallisen monumentin statuksen (*Monuments Nationaux*). 

## Aiheesta muualla

## Lähteet
Anna-Mari Knuuti

**Anna-Mari Hannele Knuuti** (o.s. **Määttänen**, s. 4. heinäkuuta 1983 Laitila) on suomalainen kestävyysjuoksija. Hän on edustanut koko uransa ajan Forssan Salamaa ja hänen valmentajanaan on toiminut vuodesta 2012 lähtien Marko Vaittinen. Kalevan kisoista Knuuti on saavuttanut hopeaa 10 000 metrin juoksussa vuonna 2009. Lisäksi aikuisten SM-tasolta hänen tilillään on ulkoradoilta hopea 4 x 800 metrin viestijuoksusta vuodelta 2000 sekä maastojuoksun joukkuekilpailun SM-hopea vuodelta 2013. Sisäratojen SM-kisoista Knuuti on lisäksi saavuttanut hopeaa 3 000 metrin juoksussa vuonna 2009.

## Lähteet
Marika Peltoniemi

**Marika Helena Anneli Peltoniemi** (o.s. **Ojanperä**, s. 13. marraskuuta 1984 Jalasjärvi) on suomalainen kilpakävelijä. Hän on edustanut koko uransa ajan Jalasjärven Jalasta ja hänen valmentajanaan toimii Marko Kivimäki. Kalevan kisoista Peltoniemi on saavuttanut kaikkiaan kuusi mitalia; 10 kilometrin kävelyssä hopeaa vuonna 2005 sekä 20 kilometrin kävelyssä kaksi hopeaa vuosina 2010 ja 2011 sekä kolme pronssia vuosina 2009, 2012 ja 2013.

## Lähteet
Ilmarinen (1866–1872)

**Ilmarinen** oli Viipurissa vuosina 1866–1872 ilmestynyt sanomalehti.

*Ilmarinen* oli Viipurin ensimmäinen suomenkielinen lehti sen jälkeen kun *[[Otawa (lehti)|Otawa]]* oli lakannut vuonna 1863. Se oli linjaltaan maltillisen nuorfennomaaninen. Kerran viikossa ilmestyneen lehden päätoimittajina ja vastaavina toimittajina työskentelivät N. A. Zilliacus (1866–1867), Johan August Hagman (1867–1868), Robert Mallenius (1867–1869), Albert Forssell (1869–1871) ja Aksel Gabriel Corander (1871–1872). Nimekkäästä toimittajakunnastaan huolimatta lehden merkitys jäi vähäiseksi ja se lopetettiin taloudellisesti kannattamattomana. Sen korvaajaksi tuli Fredrik Polénin *[[Suomenlehti]]*, kunnes vuonna 1874 perustettiin uusi ''Ilmarinen''.

## Lähteet

## Aiheesta muualla
* ''Ilmarinen'' digitoituna kansalliskirjastossa
Nyckel-Bryggerier

**Nyckel-Bryggerier** on ruotsalainen pienpanimo, joka sijaitsee Älvsbynissä, Norrbottenissa. Yrityksen ja sen useiden tuotteiden juuret juontuvat vuonna 1908 perustettuun Luleå Bryggeri AB:hen. Panimo valmistaa virvoitusjuomia, mineraalivesiä, siidereitä ja oluita.

## Historia
Gustaf Burström perusti Luleå Bryggeri AB:n Luulajaan vuonna 1908. Se oli kaupungin toinen panimo hieman aikaisemmin perustetun Norrbottens Bryggerin jälkeen. Perheyritys tuotti jo tuolloin virvoitusjuomia, olutta ja kotikaljaa. Panimon kautta aikojen tunnetuin ja eniten myyty tuotemerkki oli olut "Key Beer", joka kattoi 75&nbsp;prosenttia Norrbottenin olutmarkkinoista 1970-luvulla.

Luleå Bryggeri joutui talousvaikeuksiin 1970-luvun lopulla Pripps-yhtiöiden aloittaman voimakkaan hintakilpailun johdosta. Panimon kamppailu sai paljon huomiota mediassa ja eräs ajan sloganeista Norrbottenissa oli jopa *Jag drick int Stockholmsöl* ("Minä en juo tukholmalaisolutta"). Östersundilainen Till-panimo osti perheyrityksen lopulta vuonna 1979 ja oluenpano Luulajassa loppui kymmenen vuotta myöhemmin 1989 Falkenbergilaisen Falcon-konsernin ostettua Till-panimot.

Gustaf Burströmin tyttärenpojanpoika Per Önneryd perusti serkkujensa kanssa yrityksen ja aloitti oluenvalmistuksen Luulajassa uudelleen 2000-luvun alussa. Panimolaitteet hankittiin Saksasta. Tuore yhtiö joutui kuitenkin pian konkurssiin vuonna 2002 ison oluterän epäonnistuttua ja panimolaitteet myytiin takaisin Saksaan. Nykyinen tuotanto käynnistettiin vuonna 2005 virvoitusjuomien valmistuksella ja etenkin panimon julmust-joulujuomasta tuli välitön myyntimenestys. Ruotsalaisiin elintarvikekauppoihin suunnatun 3,5-prosenttisen folkölin tuotanto aloitettiin vuonna 2006 ja vuonna 2008 tuotevalikoimassa oli jo 27 eri juomaa, joita ottivat valikoimiinsa eri kauppaketjut ja ravintolat. Yhtiön tuotteita alkoi löytyä myös Systembolagetin tilausvalikoimasta.

Panimon tuotanto koostuu yhteensä useammasta mikropanimosta, jotka jakavat tuotantoresursseja keskenään. Per Önnerydin mukaan kyseinen mikropanimoyhteenliittymä oli yhteensä seitsemän tai kahdeksan suurimman ruotsalaisen panimon joukossa vuonna 2008.

## Tuotteet
Panimomestari Per Önnerydin mukaan Nyckel-Bryggerier hyödyntää perheyrityksen perinteisiä juomareseptejä. Panimo pyrkii lähes, jollei täysin, lisäaineettomaan valmistukseen ja käyttää juomien valmistuksessa pelkän sokerin sijaan paljon aitoja marjoja ja hedelmiä.

Vuonna 2014 Nyckel-Bryggerier keskittyi etenkin virvoitusjuomien, mineraalivesien ja siidereitten valmistukseen. Siiderimerkkejä tehtiin myyntiin miedompana versiona (2,25%) kauppoihin sekä vahvempana versiona (4,5%) Systembolagetin valikoimiin. Siiderimakuja olivat muun muassa päärynä, puolukka, mustikka, lakka, sekä mesimarja.

## Lähteet

## Aiheesta muualla
*Nyckel-Bryggerier -panimon sivusto
Uinnin lyhyen radan maailmanmestaruuskilpailut 2000

**Uinnin lyhyen radan maailmanmestaruuskilpailut 2000** järjestettiin Ateenassa Kreikassa 16.–19. maaliskuuta 2000. Kilpailujen järjestäjänä toimi Kansainvälinen uimaliitto FINA.

## Mitalistit
#### Miehet

#### Naiset

## Mitalitaulukko

## Lähteet
*Tulokset
Päivi Miettinen

**Päivi Tuulikki Miettinen** (o.s. **Huuhtanen**, s. 27. heinäkuuta 1979 Nurmijärvi) on aktiiviuransa päättänyt suomalainen kilpakävelijä. Seuratasolla hän edusti vuodesta 2001 lähtien Nurmijärven Yleisurheilua ja hänen valmentajanaan toimi koko hänen uransa ajan Taina Siekkinen. Kalevan kisoista Miettinen saavutti kaikkiaan seitsemän mitalia; 10 kilometrin kävelyssä kaksi pronssia vuosina 1999 sekä 2002 ja 20 kilometrin kävelyssä kaksi hopeaa vuosina 1999 ja 2000 sekä kolme pronssia vuosina 2002, 2003 sekä 2004. Lisäksi hän saavutti sisäratojen SM-kisoista 3 000 metrin kävelystä kaksi pronssia vuosina 2003 ja 2004. Virallisissa kilpailuissa Miettinen ei ole esiintynyt vuoden 2005 jälkeen.

## Lähteet
David Konstantin Wyyryläinen

**David Konstantin Wyyryläinen** (14. heinäkuuta 1854 Johannes – 2. heinäkuuta 1911 Helsinki) oli suomalainen kieltenopettaja ja kääntäjä. Hän käytti myös nimimerkkiä **Lyry**.

Wyyryläisen vanhemmat olivat lukkari Alexander Wyyryläinen ja Valborg Luukkonen. Hän kävi Viipurin alkeisoppilaitosta ja pääsi yksityisesti ylioppilaaksi Porvoon lyseosta 1880.

Wyyryläinen toimi kieltenopettajana ja kauppamatkustajana Oulussa ja Helsingissä. Hän muutti 1899 Helsingistä Viipuriin. Vuonna 1907 Wyyryläinen muutti Viipurista Turkuun. Wyyryläinen kuoli vuonna 1911 Helsingissä.

Wyyryläinen kirjoitti englannin kielen oppikirjoja ja suomensi eri alojen kirjallisuutta.

## Teoksia
* *Vähäinen englannin kielen tulkki*. WSOY 1887
* *Englannin kielen oppikirja, ääntämisopin ja sanakirjan kanssa. Edellinen osa* ; kouluja ja yksityisiä varten toim. D. K. W. Ekholm, Oulu 1890
* *Tavaran tunteminen ja tavaran kauppa* ; L. Rothschild'in mukaan mukaillut David Konstantin Wyyryläinen. D. K. Wyyryläinen, Oulu 1891
* *Pieni englantilainen : lyhykäinen ja käytännöllinen keino oppia puhumaan englanninkieltä*. Pieni kielitaituri 2. G. W. Edlund, Helsinki 1906

## Suomennoksia
* H. Fortmann : *Mailman historian aitta : kertomuksia ja luonnekuvaelmia yleisestä historiasta. 1 osa*. Edlund, Helsinki 1883
* Charlotte Tucker : *Intialaisia kuvaelmia* ; kirj. A. L. O. E. ; suom. D. K. Wyyryläinen. WSOY 1884
* Charles Dickens : *Elämän taistelu : rakkaushistoria*. WSOY 1886
* Carl Olof Rosenius : *Herran pyhästä ehtoollisesta ja kutka ovat mahdollisia ehtoollisvieraita*. WSOY 1891
* Charles Dickens : *Joulu-ilta*. WSOY 1893 (alkuteos *A Christmas Carol*)
* O. Boberg : *Taivaallisia viinirypäleitä Jumalan yrttitarhasta*. WSOY 1895
Nimimerkillä *Lyry*:
* Henry Morton Stanley : *Kongo, uusi vapaavaltio mustien maanosassa. 1 osa*. WSOY 1885-1887
* *Lappalaisia satuja* ; kokoellut P. A. Lindholm ; suom. Lyry. Kertomuksia kansalle 9. WSOY 1885, 2. painos 1899
* Peter Kristen Asbjörnsen ja Jörgen Moe : *Satukirja lapsille : norjalaisia kansansatuja* ; suom. Lyry. WSOY 1885, 2. painos 1890
* Viktor Schultze : *Taistelu ja voitto : kuvaelma Rooman keisariajalta*. WSOY 1886
* Carl Olof Rosenius : *Isä meidän rukouksen selitys ja tutkistelu* ; 10:stä pain. suom. Lyry. WSOY 1887

## Lähteet
* 
* Kirjasampo.fi : David Konstantin Wyyryläinen

### Viitteet
Chijindu Ujah

**Chijindu Ujah** (s. 5. maaliskuuta 1994 Lontoo, Iso-Britannia) on brittiläinen pikajuoksija. Hän kilpailee pääasiassa 100 metrillä, jossa hänen ennätyksensä on kesäkuussa 2014 Hengelossa juostu 9,96. 

Ujah voitti Italian Rietissä käydyissä yleisurheilun alle 20-vuotiaiden Euroopan-mestaruuskilpailuissa 2013 kultaa 100 metrillä ajalla 10,40. Hän juoksi ankkuriosuuden Britannian voittaessa 4&nbsp;×&nbsp;100 metrin viestin Euroopan-mestaruuden Amsterdamissa 2016. Hän juoksi avausosuuden, kun Britannia voitti pikaviestin maailmanmestaruuden Lontoossa 2017. Hän karsiutui 100 metrillä välierissä Pekingin MM-kilpailuissa 2015, Rio de Janeiron olympialaisissa 2016 ja Lontoon MM-kilpailuissa 2017. Ujah juoksi avausosuuden Ison-Britannian kultaa voittaneessa viestijoukkueessa Berliinin 2018 EM-kilpailuissa. Samojen kisojen 100 metrillä hän oli neljäs. 

Tokion olympiakisoissa 2020 Ujah karsiutui 100 metrillä välierissä ja oli mukana Britannian pikaviestijoukkueessa. Joukkue sijoittui alun perin hopealle, mutta menetti mitalinsa Ujahin annettua kilpailun jälkeen positiivisen dopingnäytteen. Ujahin dopingkäryn katsottiin olleen tahaton ja johtuneen hänen käyttämästään lisäravinteesta. Hän sai tapauksesta 22 kuukauden kilpailukiellon.

Ujahin valmentaja on pituushypyn olympiavoittajaa Greg Rutherfordia valmentanut Jonas Tawiah-Dodoo.

## Lähteet
* 
### Viitteet
Yhdysvaltain edustajainhuoneen vaalit 1890

**Yhdysvaltain edustajainhuoneen vaalit** vuonna 1890 pidettiin puolivälissä presidentti Benjamin Harrisonin virkakautta. Vaaleissa valittiin Yhdysvaltain edustajainhuoneen 332 jäsentä toimikaudelle 1891–1893.

Vaalit voitti demokraattipuolue, joka kasvatti paikkamääräänsä aiemmasta 152 paikasta 238 paikkaan. Republikaanien paikkamäärä puolestaan laski 179 paikasta 86 paikkaan. Loput kahdeksan paikkaa menivät populistipuolueelle.

## Tulokset

## Lähteet
Diego Dellasega

**Diego Dellasega** (s. 5. joulukuuta 1990 Cavalese, Italia) on italialainen mäkihyppääjä, joka edustaa G.S. Fiamme Oro Moena-seuraa. Hänen henkilökohtainen ennätyksensä on Planicassa vuonna 2011 hypätty 193,5 metriä. Dellasega debytoi mäkihypyn maailmancupissa helmikuussa 2009 ja hänen paras henkilökohtainen sijoituksensa on vuoden 2010 Sapporon kilpailun 39. Dellasega voitti nuorten MM-pronssia Hinterzartenissa vuonna 2010. Samana vuonna hän sai myös Italian-mestaruuspronssia nykyisestä kotikaupungistaan Predazzosta. Hänen serkkunsa Roberto Dellasega on myös mäkihyppääjä. 

## Lähteet
* http://data.fis-ski.com/dynamic/athlete-biography.html?sector=JP&competitorid=120374&type=result&category=WC&season=ALL&sort=&discipline=ALL&position=&place=&Submit=Search&limit=50
Elämä ja aurinko

**Elämä ja aurinko** on F. E. Sillanpään romaani vuodelta 1916.

Teos on Sillanpään esikoisromaani. Hän sovelsi siinä uutta tarkastelutapaa nähdä ihminen tasavertaisena osana luomakuntaa. Hän oli omaksunut nuorena lääketieteen ylioppilaana 1900-luvun alun luonnonfilosofien opetuksen kaikkien ilmiöiden yhteenkuuluvuudesta.

Teoksen pohjalta on vuonna 1955 valmistunut elokuva *[[Poika eli kesäänsä]]*, jonka on ohjannut Roland af Hällström.

## Lähteet
Hariton Vlasov

**Hariton Vlasov** (s. 17. lokakuuta 1989) on venäläinen alamäkiluistelija ja entinen jääkiekkoilija. Hänen paras sijoituksensa Red Bull Crashed Ice -kilpailussa on seitsemäs sija Landgraafin kilpailusta vuodelta 2013. Vlasov aloitti alamäkiluistelun vuonna 2011 Moskovan osakilpailussa. Jääkiekkoa Vlasov on pelannut hyökkääjänä muun muassa KHL-seura Sibir Novosibirskin kakkosjoukkueessa Venäjän kolmanneksi korkeimmalla sarjatasolla vuoteen 2012 asti. Hän on myös pelannut yhden kauden toiseksi korkeimmalla sarjatasolla MHL:ssä.  Vlasov on 179 senttimetriä pitkä ja painaa 74 kiloa.

## Lähteet
* http://www.redbullcrashedice.com/fi_FI/athlete/khariton-vlasov
* http://www.eliteprospects.com/player.php?player=43829
Olipa kerran elämä (albumi)

**Olipa kerran elämä** on Hanna Pakarisen kuudes studioalbumi, joka julkaistiin 23. elokuuta 2013. Albumin on tuottanut Markus Koskinen. Pakarinen teki albumin kappaleita yhdessä tuottajansa kanssa kahden vuoden ajan.

Albumin ensimmäinen single ”Sydän tuli vastaan” julkaistiin jo 23. toukokuuta 2012. Ensimmäistä singleä seurasivat vuonna 2013 julkaistut singlet ”Jokapäiväinen” tammikuussa sekä albumin nimikappale ”Olipa kerran elämä” toukokuussa.

Albumi nousi Suomen viralliselle albumilistalle neljäksi viikoksi. Ensimmäisellä listaviikollaan se nousi yhdeksänneksi (35/2013). Seuraavalla viikolla *Olipa kerran elämä* putosi listan 19:nneksi ja seuraavalla 29:nneksi. Neljännellä viikollaan se nousi vielä 14:nneksi, mutta seuraavalla viikolla se ei enää mahtunut 50 myydyimmän albumin joukkoon.

## Kappaleet

## Lähteet
Épernay

**Épernay** [] on kunta Pohjois-Ranskassa Marnen departementissa Grand Estin alueella. Épernay sijaitsee Champagnen historiallisen maakunnan alueella. Kaupunki on yksi samppanjan tuotantokeskuksista, ja sitä kutsutaan myös samppanjan pääkaupungiksi. 

## Nähtävyyksiä
**Avenue de Champagne*, jolla on suurten samppanjatalojen, kuten Moët & Chandon, Champagne Mercier, Boizel, Perrier-Jouët ja Champagne Pol Roger ryhmittymä. 
*Kaupungintalo *Hôtel de ville d'Épernay*, joka on rakennettu 1800-luvulla Auban-Moëtin suvulle, Vuonna 1919 kunta osti talon. 
*De Castellanen tornit rakennettiin vuosina 1903-1905. Tornien korkeus on 63 metriä, ja niiden tarkoitus on antaa näkyvyyttä Champagne de Castellanen samppanjatalolle.  
*Vuonna 1902 perustettu teatteri, *Théâtre Gabrielle-Dorziat*, joka nimettiin kaupungissa syntyneen näyttelijättären Gabrielle Dorziatin mukaan vuonna 1987. 

## Urheilu
Épernay on ollut Ranskan ympäriajossa etappikaupunkina kuudesti; vuosina 1963, 1978, 2002, 2010, 2012 ja 2014. 

## Aiheesta muualla

## Lähteet
Hiltu ja Ragnar

**Hiltu ja Ragnar – kertomus kahdesta ihmislapsesta** on F. E. Sillanpään pienoisromaani vuodelta 1923.

Sillanpää piti *Hiltu ja Ragnaria* parhaana romaaninaan. Sen aihe herätti ilmestymisen aikaan moraalista paheksuntaa. Teos täydentää *[[Hurskas kurjuus|Hurskaan kurjuuden]]* perhetarinaa ja teemoja. Hiltu on *Hurskaan kurjuuden* päähenkilön Juha Toivolan tytär, joka menee palvelijaksi huvilaan Tampereen Pispalaan. Huvilassa asuvan perheen keskenkasvuinen herraspoika Ragnar yrittää vietellä Hiltua, ja järkyttynyt tyttö hukuttautuu. Teoksen tapahtuma-aika on syyskesä 1906, ”vuotta jälkeen suuren lakon”, kuten Sillanpää kirjoittaa. Panu Rajalan mukaan teoksen tapahtumat muodostavat kansalaissodan pienen esinäytöksen.

Hiltun kuolemaan viitataan *Hurskaan kurjuuden* viidennen luvun lopussa. Juha Toivola saa Tampereella asuvalta pojaltaan Kaarlolta kirjeen, jossa tämä kertoo Hiltun hukkumisesta ja tulossa olevista hautajaisista. 

Sillanpää alkoi kirjoittaa *Hiltua ja Ragnaria* elokuussa 1920. Alun perin hän aikoi julkaista sen suuresti ihailemansa Juhani Ahon 60-vuotispäivänä syyskuussa 1921, mutta Aho kuoli ennen juhlapäivää, ja teoksen alkusanoiksi jo valmiina ollut tervehdys Aholle luettiin hautajaisissa elokuussa 1921. Monista syistä aiheutuneen viivytyksen vuoksi teos ilmestyi kirjakauppoihin vasta helmikuussa 1923. 

*Hiltun ja Ragnarin* ulkoinen aihe oli jäänyt Sillanpään mieleen jo kauan ennen tietoa *Hurskaasta kurjuudesta*. Sillanpää oli kouluaikoinaan Tampereella viettänyt kesälomapäiviään tehtailija Liljeroosin perheen omistamassa huvilassa, johon sijoittui myöhemmin Varalan liikuntaopisto. Hiltun esikuvana oli Liljeroosin perheen palvelustyttö, joka hukuttautui hämärissä olosuhteissa huvilan rannassa eräänä syyskesän yönä. Hän oli ollut hiljainen ja sulkeutunut maalaistyttö, jolla oli ollut vaikeuksia työssään. *Hiltun ja Ragnarin* ilmestyttyä eräät tamperelaiset lukijat olivat tunnistavinaan siinä Liljeroosin perheen jäseniä, ja Sillanpää joutuikin selittelemään asiaa Liljeroosin pojille.

Teoksen pohjalta on ohjannut Eija-Elina Bergholm Yleisradion TV 2:n Teatteritoimitukselle vuonna 1988 televisioelokuvan.

## Lähteet
* Panu Rajala: *F. E. Sillanpää vuosina 1888–1923*. Helsinki: Suomalaisen Kirjallisuuden Seuran toimituksia 397, 1983. .
### Viitteet

## Aiheesta muualla
*
Avia B.534

**Avia B.534** oli Tšekkoslovakiassa valmistettu kaksitasoinen hävittäjä, jonka suunnitteli Frantisek Novotny. Sitä käytettiin toisessa maailmansodassa, vaikkakin se oli silloin jo pahoin vanhentunut ja alitehoinen. B.534 oli kuitenkin kohtalaisen liikehtimiskykyinen, joten sitä voitiin käyttää tulitukikoneena maataistelutoiminnassa. kehitettäessä vuosina 1933 ja 1934 kone oli vielä melko moderni. Koneita osallistui Operaatio Barbarossan. Matalalla tämä ketterä kone oli hitaudestaan huolimatta hankala vastus sitä tavoitteleville torjuntahävittäjille. Konetyyppi korvattiin kuitenkin vuodesta 1943 alkaen Dewoitine D.520 -hävittäjillä.

Koneissa oli 850 hevosvoiman (634&nbsp;kW) Hispano-Suizan 12Ydrs V-moottori, mikä mahdollisti 396&nbsp;km/h huippunopeuden. Toimintasäde oli 580 km ja lakikorkeus 10&nbsp;600 metriä. Aseistuksena oli neljä 7,7 mm (myöhemmin 7,92 mm) eteenpäin ampuvaa konekivääriä eturungossa ja enintään kuusi 20 kg pommia.

Konetta käyttivät Tšekkoslovakian lisäksi Bulgaria, Jugoslavia, Kreikka ja Saksa. Sodan aikana tapahtui sekä Tšekkoslovakia että Jugoslavia hajosivat, jolloin konetyypin käyttäjämaina jatkoivat sekä Kroatia että Slovakia.

## Lähteet
*Century of Flight: Avia B.534 
*Mondey, David: *The Hamlyn Concise Guide to Axis Aircraft of World War II*, The warplanes of Germany, Italy and Japan during World War II, 2002 (ensipainos 1984, London, England, englanniksi)  (s. 20–22)

### Viitteet

## Aiheesta muualla
*http://www.militaryfactory.com/aircraft/detail.asp?aircraft_id=139
*http://surfcity.kund.dalnet.se/avia.htm 
*http://www.aviastar.org/air/czech/avia_b-534.php
Changyuraptor

**Changyuraptor** oli ”nelisiipisten” petodinosaurusten suku. Sen ainoa tunnettu laji on **Changyuraptor yangi**, jonka fossiili on löydetty vuonna 2012 Pohjois-Kiinasta Liaoningin maakunnasta samalta alueelta, mistä on löydetty myös *[[Yutyrannus|Yutyrannuksen]]* fossiileja. Laji eli varhaisliitukaudella 125 miljoonaa vuotta sitten ja oli kokonaan sulkapeitteinen raajojaan myöten, eli sillä oli kaksi siipiparia. Tämän vuoksi on päätelty, että laji osasi lentää tai se on ainakin liitänyt lyhyitä matkoja. *Changyuraptor* on ollut noin 1,2 metriä pitkä ja painanut yli neljä kiloa.

## Lähteet
Luumukirva

**Luumukirva** (*Hyalopterus pruni*) on kirvoihin kuuluva hyönteislaji, jolla on jonkin verran merkitystä luumun tuholaisena.

## Koko ja ulkonäkö
Luumukirvan siivettömät yksilöt ovat soikeita, melko pitkänomaisia, yleensä vaaleanvihreitä kirvoja, joiden pintaa peittää jauhemainen vaha. Selkäpuolella erottuu pohjaväriä tummempia laikkuja ja usein kaksi vaaleaa pitkittäisjuovaa. Jotkin yksilöt voivat olla viininpunaisia. Tuntosarvet ovat vain noin puolet ruumiin pituudesta, takaruumiin kärjen cauda on pitkä ja sormimainen ja tummat vaharauhaspitket ovat hyvin lyhyet, noin kolmanneksen caudan pituudesta. Siivekkäillä yksilöillä on valkeat vahatäplät kunkin takaruumiin jaokkeen selkäpuolella. Ruumiin pituus 1,5&ndash;2,6 mm.

Kromosomiluku 2n=10.

## Levinneisyys
Luumukirva lienee levinneisyydeltään kosmopoliitti. Laji on levinnyt vieraslajina Pohjois-Amerikkaan vuoden 1897 tienolla. Suomessa siitä on havaintoja Ahvenanmaalta Pohjois-Lappiin

## Elinympäristö ja elintavat
Luumukirvan elinkierto on kirvoille tyypillinen. Lajilla tapahtuu alkukesästä isäntäkasvin vaihto, jossa primääri-isäntiä ovat *[[Prunus]]* suvun puut, etenkin luumu, ja sekundääri-isäntiä järviruoko tai muutamat muut kosteikkojen heinäkasvit. Vaihto ei ole täydellinen ja osa kirvapopulaatiosta jää puihin. Ensimmäiset kirvat kuoriutuvat munista keväällä ja tuottavat 2&ndash;3 neitseellisesti lisääntyvää sukupolvea, jotka elävät tiheinä kolonioina *Prunus*-suvun puiden lehtien alapinnoilla. Tämän jälkeen alkaa syntyä siivekkäitä yksilöitä, jotka siirtyvät järviruokoihin. Järviruo'oissa kirvat elävät lehtien yläpinnoilla lisääntyen neitseellisesti. Välillä syntyy siivekkäitä yksilöitä, jotka siirtyvät uusiin ruovikoihin. Syksyllä syntyvät siivekkäät kirvat palaavat *Prunus*-puihin ja synnyttävät siellä koiraita sekä suvullisesti lisääntyviä naaraita, jotka pariteltuaan munivat. Munat talvehtivat.

Luumukirvat eivät aiheuta luumun lehtien käpertymistä, mutta lehdet kalpenevat, putoavat ennenaikaisesti ja hedelmät jäävät tavallista pienemmiksi. Kirvojen lehdille erittämä sokeripitoinen mesikaste tarjoaa myös alustan erilaisten homeiden ja muiden sienten kasvulle.

## Ravintokasvit
Luumukirvan primääri-isäntiä ovat *Prunus*-suvun puut, sekundääri-isäntä etenkin järviruoko (*Phragmites australis*), mutta myös muutamat muut kosteikoissa elävät heinäkasvit.

## Lähteet

## Aiheesta muualla
* Laji.fi: Hyalopterus pruni
* AFO - Luonnonvara- ja ympäristöontologia: Luumukirva (''Hyalopterus pruni'')
* Aphid Species File 
* Pherobase: Semiochemicals of Hyalopterus pruni, the Mealy plum aphid
Danny Talbot

**Daniel "Danny" Talbot** (s. 1. toukokuuta 1991 Trowbridge, Iso-Britannia) on brittiläinen pikajuoksija. Hän kilpailee 100 ja 200 metrillä. 100 metrillä hänen ennätyksensä on vuonna 2014 juostu 10,14 ja 200 metrillä vuonna 2017 juostu 20,16.

Vuoden 2012 EM-kisoissa Helsingissä Talbot saavutti pronssia 200 metriltä. Vuotta aiemmin käydyistä alle 23-vuotiaiden EM-kisoista Ostravasta saaliina oli hopea pikaviestistä. 2013 alle 23-vuotiaiden EM-kisoista Tampereelta tuloksena oli kultaa 4&nbsp;×&nbsp;100 metrin viestissä ja hopeaa 200 metriltä. Glasgow'n Kansainyhteisön kisoissa 2014 hän kuului Englannin hopeajoukkueeseen pikaviestissä. Zürichin EM-kilpailuissa hän juoksi alkuerissä Britannian pikaviestijoukkueessa, joka toisella kokoonpanolla voitti loppukilpailussa kultaa. Amsterdamin EM-kilpailuissa 2016 hän sai pronssia 200 metrillä.

Talbot juoksi Lontoon MM-kilpailuissa 2017 kolmannen osuuden Britannian voittaessa 4&nbsp;×&nbsp;100 metrin viestin maailmanmestaruuden.

Talbot on 184 senttimetriä pitkä ja painaa 69 kiloa. Hänen äitinsä on puoliksi trinidadilainen.

## Lähteet
* http://www.iaaf.org/athletes/great-britain-ni/daniel-talbot-256358#personal-bests
### Viitteet